laion/Wikipedia-Exotic huggingface dataset:
San Francesco d'Assisi kirik

San Francesco d'Assisi on kirik Assisi linnas Itaalias. San Francesco on frantsiskaani ordu emakirik. Kuulub alates 2000. aastast UNESCO maailmapärandi nimistusse. Frantsisklaste kloostrit (Sacro Convento) ning ülemist ja alumist kirikut (Basilica inferiore e superiore) hakati ehitama 1228. aastal kohe pärast Franciscuse kanoniseerimist. Nurgakivi pani 17. juulil 1228 paavst Gregorius IX; ehituse arhitekt oli Franciscuse jünger vend Elia Bombardone. Alumine basiilika lõpetati 1230. aastal ja 23. mail viidi ajutusest puhkekohast kiriku krüpti ka Püha Franciscuse surnukeha.
Rando Pettai

Rando Pettai (sündinud 12. oktoober 1965 Otepääl) on eesti režissöör. Ta on lõpetanud 1983. aastal Otepää Keskkooli ning õppinud aastatel 1984–1989 Tallinna Pedagoogikaülikoolis maali ja graafika eriala. Hiljem on täiendanud end filmirežissööri ja produtsendi töö alal USA-s (Hollywood Film Institute) ja Inglismaal Yorkshire TV-s. Aastatel 1989–1992 töötas Haapsalu Wiedemanni Gümnaasiumis kunstiõpetajana, 1992–1996 tegi mitmes filmistuudios tööd produtsendi ja režissöörina. On asutanud produktsioonifirmad Highstar Production ja Ruut ning olnud seal partner. 2005. aastast töötab enda asutatud firmas Pulldozer Film OÜ juhatuse liikme ja produtsendina. Aastatel 1980–1990 joonistas Liivimaa Kullerile ja Liivimaa Kroonikale Pennu nimelisest mehikesest koomikseid ja karikatuure. 1997. aastal joonistas koomikseid Radiolinja kliendilehele. On lavastanud telesaatesarju, reklaamfilme ja muusikavideoid nii Eestis kui ka Skandinaavias, Põhja-Ameerikas ja Malaisias. 2016 "Savisaare protsess", teleseriaal – režissöör 2010 "Kälimehed", teleseriaal – režissöör 2008 "Saladused", teleseriaal – režissöör 2003 "Õpetajate tuba", teleseriaal – režissöör 2003 "Vanad ja kobedad saavad jalad alla", mängufilm – režissöör 2000 "Vanad ja kobedad", teleseriaal – režissöör 1984 "Naksitrallid I", animafilm – faasi- ja ümberjoonistaja Endel Susi "Sada säravat tähte", Haapsalu 2010 (lk 105-106) Eesti Ekspress - 31. jaanuar 1997 (Magneet) Pulldozer.ee
Süüria jalgpallikoondis

Süüria jalgpallikoondis on Süüria rahvuskoondis jalgpallis. Süüria jalgpallikoondis on 6 korral osalenud Aasia meistrivõistlustel, kuid pole alagrupist edasi jõudnud. 2019. aastast on koondise peatreener egiptlane Fajr Ibrahim.
Bube keel

Bube keel on bantu keel, mida kõneleb umbes 51 000 bubet Ekvatoriaal-Guineas Bioko saarel ning vähesel määral ka mandril Gabonis ja Kamerunis. Bube keeles on 7 vokaalfoneemi (kõik võivad olla ka pikad) ning 20 konsonantfoneemi. Bube keel on toonikeel. Bube keel on ohustatud, sest noored kasutavad rohkem ekvatoriaal-guinea pidžinit. Justo Bolekia Boleká on välja andnud bube keele grammatika ja sõnaraamatu ning avaldanud ilukirjandust. https://www.ethnologue.com/18/language/bvb/
Põhjaatlandi süsikas

Põhjaatlandi süsikas (Pollachius virens, algselt Gadus carbonarius; varem ka roheline tursk) on tursklaste sugukonda pollakite perekonda kuuluv kalaliik. Kehakujult sarnaneb põhjaatlandi süsikas tursaga, kuid on värvuselt ühtlaselt oliivikarva rohekaspruun, tursale iseloomulike täppideta. Lähedasest sugulasest pollakist ehk euroopa süsikast (Pollachius pollachius) eristavad teda väike kurgualune põis, lõugade pikkus (süsikal ühepikkused, pollakil ulatub alalõug ettepoole) ja küljejoon (süsikal sirge ja hele, pollakil aga tume ja teise seljauime alguse juures kõverdunud). Eluviisilt on ta aktiivne, parvedes liikuv röövkala. Põhjaatlandi süsikas on üks Põhja-Atlandi olulisemaid töönduskalu, mida püütakse aastas umbes 400 000 tonni. Eestile lähimad koelmud asuvad Põhjameres, kuid ta on tavaline ka Läänemere lõunaosas. Eesti rannikuvetest on põhjaatlandi süsikat kindlalt püütud 2013 ja 2014, kuid varasemaid teateid leidub juba 1939. aastast. Aare Verliin Süsikad Saaremaalt Eesti Loodus 8/2014, lk 54 Aare Verliin Süsikad Saaremaalt Eesti Loodus 8/2014, lk 54
Nativism

Nativism on ideoloogia, rahvusluse ksenofoobne vorm, mille kohaselt peaksid riigis elama vaid ühe rahvuse, põlisgrupi liikmed, ehk riik ja nimirahvus peaks kattuma. Kõiki mittepõliseid elanikke (aga ka ideid) peetakse ohuks nimirahvuse püsimajäämisele. Samuti arvatakse, et püsimajäämiseks peab nimirahvus olema privilegeeritud seisus. Nativismi ei esitata rassismina, vaid see keskendub etnopluralismile, mis rõhutab eri etnoste võrdsust, kuid peab nende koos eksisteerimist ühitamatuks. Nii ollakse vastu ka marginaliseeritud rühmade integreerimisele. Konkreetne grupp, keda välistatakse, sõltub vastava riigi ajaloo ja rahvastikuga seotud teguritest, kuid aja jooksul on välistatava rühma määramisel islamofoobia sageli välja vahetanud antisemitismi. Cas Mudde. Fighting the system? Populist radical right parties and party system change. Party Politics, 2014, 20(2), lk 217–226 Cas Mudde. Populistlik paremradikaalsus : patoloogiline normaalsus, tõlkinud Märt Väljataga. Vikerkaar, 2011 nr. 9 Cas Mudde. Täiuslik torm: paremradikalism Euroopas, Vikerkaar, 2016, nr 10-11 Daunis Auers, Andres Kasekamp. Comparing Radical-Right Populism in Estonia and Latvia, Right-Wing Populism in Europe, 2013
Vedel (kalandus)

Vedel on metallist läikekehaga ja ühe kisulise konksuga õng, mida veetakse paadi järel, erit haugipüügil. Vahel pannakse konksu otsa söödaks punane lõngatups. Vedeli definitsioon tänases kalapüügieeskirjas on – vedel on lubatud õngpüünis, mis koosneb õngenöörist ja landist või rakisest ning võib olla varustatud vahetrossi ja lisaraskusega ning mida veetakse paadi järel. käsiõng lihtkäsiõng lendõng lant põhjaõng räimeõng sikuti und õngejada Eesti rahvakultuuri leksikon (2. trükk). 2000. Koostanud ja toimetanud Ants Viires. Eesti Entsüklopeediakirjastus. Lk 126 Vabariigi valitsuse määrus. 16.06.2016. § 8.2.3 Õngpüünised Kalapüügieeskiri
UNESCO maailmapärand Filipiinidel

Filipiinide alal on UNESCO maailmapärandi nimistus kuus objekti ja 19 objekti kandidaati. Nimistusse on kantud: kolm kultuuripärandi objekti: 1993 Filipiinide barokk-kirikud 1995 Filipiinide Kordiljeeride riisiterrassid 1999 Vigani ajalooline linn kolm looduspärandi objekti: 1993, 2009 Tubbataha riffide rahvuspark 1999 Puerto-Princesa maa-aluse jõe rahvuspark 2014 Hamiguitani mäe metsiku looduse kaitseala nimistusse kandideerib alates 1993. aastast veel 19 objekti UNESCO maailmapärand Filipiinidel. UNESCO maailmapärandi koduleht. Inglise keeles (vaadatud 20. juunil 2019) "Filipiinide barokk-kirikud". UNESCO Maailmapärandi koduleht. Inglise keeles (vaadatud 20. juunil 2019) "Filipiinide Kordiljeeride riisiterrassid". UNESCO Maailmapärandi koduleht. Inglise keeles (vaadatud 20. juunil 2019) "Vigani ajalooline linn". UNESCO Maailmapärandi koduleht. Inglise keeles (vaadatud 20. juunil 2019) "Tubbataha riffide rahvuspark". UNESCO Maailmapärandi koduleht. Inglise keeles (vaadatud 20. juunil 2019) "Puerto-Princesa maa-aluse jõe rahvuspark". UNESCO Maailmapärandi koduleht. Inglise keeles (vaadatud 20. juunil 2019) "Hamiguitani mäe metsiku looduse kaitseala". UNESCO Maailmapärandi koduleht. Inglise keeles (vaadatud 20. juunil 2019) UNESCO maailmapärand Filipiinidel. UNESCO maailmapärandi koduleht. Inglise keeles (vaadatud 20. juunil 2019)
Mbewuleni

Mbewuleni on küla Lõuna-Aafrika Vabariigis Ida-Kapimaa provintsis Chris Hani ringkonnas Sakhisizwe vallas. Lõuna-Aafrika Vabariigi 2011. aasta rahvaloenduse andmetel oli Mbewuleni elanikest mustanahalisi aafriklasi 99,57% ja valgeid 0,43%. Koosa keelt pidas emakeeleks 97,85% inimesi, sotho keelt 0,86% ja inglise keelt 0,86%. Mbewulenis on sündinud Thabo Mbeki, kes oli aastatel 1997–2007 Lõuna-Aafrika Vabariigi president. https://census2011.adrianfrith.com/place/285085 Thabo Mvuyelwa Mbeki South African History Online
Oless Gontšari Dnipro Rahvusülikool

Oless Gontšari Dnipro Rahvusülikool (ukraina keeles Дніпровський національний університет імені Олеся Гончара) on ülikool Ukrainas Dnipros. Ülikool asutati 1918. Ülikoolis õpib üle 20 000 üliõpilase. Koduleht
Enrico (Parma hertsog)

Enrico (13. juuni 1873 Warteggi loss – 10. mai 1939 Pianore) oli nominaalne Parma hertsog ja Parma hertsogliku perekonna pea 16. novembrist 1907 kuni surmani. Enrico vanemad olid Itaalia ühinemisliikumise tagajärjel 1859 kukutatud Parma hertsog Roberto I ja Roberto esimene abikaasa hertsoginna Maria Antonia. Kuna Enrico oli vaimselt alaarenenud nagu enamik tema vendi ja õdesid, oli ta kogu elu oma venna Eliase eestkoste all.
Mbongolwane

Mbongolwane on linn Lõuna-Aafrika Vabariigis KwaZulu-Natali provintsis King Cetshwayo ringkonnas. Lõuna-Aafrika Vabariigi 2011. aasta rahvaloenduse andmetel oli Mbongolwane elanikest mustanahalisi aafriklasi 98,62%, India või Aasia päritolu inimesi 0,98%, valgeid 0,09%, värvilisi 0,04% ja teisi 0,22%. Suulu keelt pidas emakeeleks 93,34% inimesi, inglise keelt 2,84%, ndebele keelt 0,98%, tsvana keelt 0,93%, pedi keelt 0,71% ja afrikaani keelt 0,62%. https://census2011.adrianfrith.com/place/589031
Ecuadori Keskülikool

Ecuadori Keskülikool (hispaania keeles Universidad Central del Ecuador) on ülikool Ecuadoris Quitos. Ülikool asutati 1651. Ülikoolis õpib üle 10 000 üliõpilase. Koduleht
Erasmuse Rotterdami Ülikool

Erasmuse Rotterdami ülikool (hollandi keeles Erasmus Universiteit Rotterdam) on ülikool Hollandis Rotterdamis. Ülikool on nimetatud õpetlase Rotterdami Erasmuse järgi. Ülikool asutati 1913. Ülikoolis õpib üle 29 000 üliõpilase. Koduleht
Ewha naisülikool

Ewha naisülikool (inglise keeles Ewha Womans University) on ülikool Lõuna-Koreas Soulis. See on maailma suurim haridusasutus, kus õpivad vaid naised. See ülikool on ühtlasi üks Lõuna-Korea prestiižsemaid ülikoole. Ülikool asutati 1886. Ülikoolis õpib üle 20 000 üliõpilase. Koduleht
Gaza Islamiülikool

"Gaza ülikool" suunab siia. Teise samanimelise ülikooli kohta vaata artiklit Al-Azhari Gaza ülikool. Gaza Islamiülikool (inglise keeles Islamic University of Gaza) on ülikool Palestiinas Gazas. Ülikool asutati 1978. Ülikoolis õpib üle 20 000 üliõpilase. Koduleht
Giuseppe (Parma hertsog)

Giuseppe (30. juuni 1875 Biarritz – 7. jaanuar 1950 Pianore) oli nominaalne Parma hertsog ja Parma hertsogliku perekonna pea 10. maist 1939 kuni surmani. Giuseppe päris Parma hertsogi tiitli oma vanemalt vennalt Enricolt. Olles samal määral vaimselt alaarenenud, oli ka tema oma venna Eliase eestkoste all.
Katrina Koppel

Katrina Koppel (sündinud 9. septembril 1992 Tallinnas) on Eesti üliõpilas- ja kodanikuühiskonna aktivist. Ta on lõpetanud Tallinna Ülikooli riigiteaduste ja politoloogia eriala. Tema uurimisteema on olnud populism ja tema juhendaja oli politoloog Mari-Liis Jakobson. 2015, juuli – 2017, juuni Eesti Üliõpilaskondade Liidu juhatuse aseesimees 2015–2017 Soolise võrdõiguslikkuse nõukogu liige 2016–2018 Eesti Kõrg- ja Kutsehariduse Kvaliteediagentuuri kõrghariduse hindamisnõukogu liige 2017, mai Euroopa Üliõpilasliidu laiendatud juhatuse liige 2018–2019 asepresident "Katrina Koppel võõravihast: Sõim tänaval eskaleerub. Sõnadest saavad teod kiiremini, kui karta oskame". Eesti Päevaleht, 27. november 2015 ""Populismi strateegiad kooseluseaduse vastases retoorikas" Katrina Koppel". ""Populism Eesti peavoolumeedias ja vastuavalikkuses" Katrina Koppel". "Eesti Üliõpilaskondade Liit. Juhatus". Originaali arhiivikoopia seisuga 17. august 2016. Vaadatud 20. juunil 2019. "EKKA. Kõrghariduse hindamisnõukogu". Originaali arhiivikoopia seisuga 20. juuni 2019. "EÜL. Euroopa Üliõpilasliidu asepresidendiks valiti Katrina Koppel". Originaali arhiivikoopia seisuga 20. juuni 2019. International students face discrimination, University World News
Hageni ülikool

Hageni ülikool (ka Hageni kaugõppeülikool; saksa keeles FernUniversität in Hagen) on ülikool Saksamaal Hagenis. Ülikool on keskendunud kaugõppele. Ülikool asutati 1974. Ülikoolis õpib üle 76 000 üliõpilase (2015). Koduleht
Glükagoon

Glükagoon on kõhunäärme hormoon, mille peamiseks funktsiooniks on glükoosi tootmine ning reguleerimine. Töötleb glükogeeni veresuhkruks (tõstab veresuhkru taset) Toodab rasvast energiat Suurendab verevoolu neerudes Eraldab suhkrut lihastest ja glükogeeni varudest Suurendab naatriumi eritumist elunditest Säilitab kehas optimaalse elektrolüütilise suhte Taastab maksarakke Stimuleerib insuliini vabanemist organismis olevatest rakkudest Suurendab kaltsiumisisaldust rakus Glükagooni kasutatakse hüpoglükeemia (madala veresuhkru taseme) ravimiseks. Glükagooni saadakse teiste loomade kõhunäärmetest. Tavaliselt võetakse glükagooni pulli või sea kõhunäärmest, sest nende loomade aminohapete järjestus ahelas on identne inimese omaga. Hüpoglükeemia Šokkravi psüühikahäiretega patsientidele Krampide eemaldamine ägeda soole divertikuloosi korral Mao ja soolte silelihaste lõõgastamiseks Suhkurtõbi Iiveldus Oksendamine Hüperglükeemia Hüpokaleemia Allergilised reaktsioonid Võimalik verejooksude teke Glükagooni kasutatakse Eestis peamiselt suhkurtõve ravimiseks. "Pankrease glükagoon: funktsioonid, toimemehhanism, kasutamisjuhised".[alaline kõdulink] "Glükagoon". "Kliinikumis kasutatavad antidoodid- Glükagoon" (PDF). Originaali (PDF) arhiivikoopia seisuga 20. juuni 2019. Vaadatud 20. juunil 2019. "Eesti Haigekassa ravimite loetelu". "Diabeedi ravi". Originaali arhiivikoopia seisuga 20. juuni 2019. Vaadatud 20. juunil 2019.
Elias (Parma hertsog)

Elias (23. juuli 1880 Biarritz – 27. juuni 1959 Friedberg) oli nominaalne Parma hertsog ja Parma hertsogliku perekonna pea 7. jaanuarist 1950 kuni surmani. Parma hertsogi Roberto I ja Portugali infanta Maria Antonia ainsa vaimselt terve ja täiskasvanuks elanud pojana oli Elias oma vendade Enrico ja Giuseppe eestkostja ja sellisena Parma hertsogliku perekonna tegelik pea alates isa surmast 16. novembril 1907. Elias abiellus 25. mail 1903 Austria ertshertsoginna Maria Annaga ja neil oli kolm poega ja viis tütart.
Martinique'i jalgpallikoondis

Martinique'i jalgpallikoondis on Prantsusmaa ülemeredepartemangu Martinique'i rahvuskoondis jalgpallis, mida haldab Martinique'i jalgpalliliit. Martinique'i jalgpalliliit on Prantsusmaa Jalgpalliliidu allüksus, kuid Põhja- ja Kesk-Ameerika jalgpalliliidu CONCACAF liige, kuuludes Kariibi jalgpalliliitu. Martinique'i jalgpalliliit ei kuulu FIFAsse. Martinique'i jalgpallikoondis on kuuel korral jõudnud CONCACAF Gold Cupi finaalturniirile. Martinique'i jalgpalliliidu koduleht
NSV Liidu lagundamise vandenõu

NSV Liidu lagundamise vandenõu on alates 2000. aastast Venemaal levinud vandenõuteooria, mille kohaselt NSV Liidu lagunemise taga oli välismaine vandenõu. Teooriat esindab kõige ehedamal ja äärmuslikumal kujul KGB erukindralmajor Vjatšeslav Šironin, keda toetab ka viimane NSV Liidu KGB esimees Vladimir Krjutškov. Vandenõuteooria aluseks on tees, et Nõukogude Liit lagunes kapitalistliku välismaailma mõjul, keda kohapeal toetas n-ö viies kolonn, mis tegutses CIA näpunäidete järgi. Vandenõu vaimseks isaks peab Šironin Poola päritolu ameerika politoloogi ja riigitegelast Zbigniew Brzezinskit, kelle käe all Columbia ülikoolis õppisid Aleksandr Jakovlev ja Oleg Kalugin. Vandenõuteooria kohaselt olevat Nõukogude Liidu likvideerimises süüdi Ronald Reagan, Mihhail Gorbatšov, Eduard Ševardnadze, paavst Johannes Paulus II, endine KGB kindral Oleg Kalugin; demokraadid (Jelena Bonner, Juri Afanasjev, Aleksandr Sobtšak, Gavriil Popov, Gennadi Burbulis, Galina Starovoitova, Valerija Novodvorskaja) ja lääne mõjuagendid Venemaal (kellest tähtsaim olevat olnud NLKP KK Poliitbüroo liige ja KK ideoloogiasekretär Aleksandr Jakovlev); geopoliitilised atlantistid ja mondialistid. Lääneriigid, esmajoones aga Ameerika Ühendriigid ja tema NATO liitlased, arendasid Nõukogude Liidus hoolikalt ette valmistatud destruktiivset tegevust läbi mitmesuguste programmide, nagu Phare, Tasis, Sorosi fond, Partnerlus Rahu Nimel, mille tulemusel NSV Liit lagunes seestpoolt ja kaotas oma superriigi positsiooni maailmapoliitikas. Широнин В. КГБ – ЦРУ. Секретные пружины перестройки. (Крестовые походы ХХ века.) Ягуар, Москва, 1997. Крючков В. А. Личное дело. Три дня и вся жизнъ. Олимп, АСТ, Москва, 2001
Hamburgi Muusika- ja Teatriülikool

Hamburgi Muusika- ja Teatriülikool (saksa keeles Hochschule für Musik und Theater Hamburg) on ülikool Saksamaal Hamburgis. Ülikool asutati 1950. Ülikoolis õpib üle 759 üliõpilase. Koduleht
Iiri Rahvusülikool

Iiri Rahvusülikool (iiri keeles Ollscoil na hÉireann) on rahvusülikool Iirimaal Dublinis. Ülikool asutati 1908. Ülikoolis õpib üle 77 000 üliõpilase. Koduleht
Codex aureus

Codex aureus (ladina keeles codex 'raamat', 'koodeks', aureus 'kuld-') on nimetus, mida kannab mitu eriti rikkaliku kujundusega, sealhulgas kuldtindiga kirjutatud või lehtkullast kaunistustega keskaegset käsikirja: Stockholmi codex aureus (ka Canterbury codex aureus), iiri-anglosaksi käsikiri, mis on loodud umbes 750. aasta paiku Canterburys ja tänapäeval asub Rootsis Stockholmis (Stockholm, Kungliga Biblioteket, MS.A.135). Lorschi evangeliaar (codex aureus Laureshamensis), Karolingide-aegne, umbes aasta 810 paiku Karl Suure õukonnas kirjutatud rikkalikult illustreeritud käsikiri, mis tänapäeval asub kahes osas Rumeenias Bukaresti Rahvusraamatukogus ning Vatikanis Vatikani raamatukogus (Biblioteca Vaticana, Pal. lat. 50). Harley codex aureus on umbes aastail 800–825 oletatavasti Aachenis loodud käsikirjaline evangeliaar, asub Briti Raamatukogus (British Library Harley MS 2788) Sankt Emmerami codex aureus, Karolingide-aegne käsikiri, mis on loodud umbes aasta 870 paiku Charles II Paljaspea õukonnas ja tänapäeva paikneb Saksamaal Münchenis (München, Bayerische Staatsbibliothek, Clm 14000). Sankt Galleni Kuldne psalter, karolingide stiilis käsikiri, alustatud umbes 860. aastal, valminud ajavahemikus 870–900, asub Šveitsis Sankt Gallenis (St. Gallen, Stiftsbibliothek, Cod. Sang. 22). Codex aureus Anthimi ehk minuskelkäsikiri 1143, 9. sajandisse dateeritud kreekakeelne Uue testamendi käsikiri purpurpärgamendil, asub Albaanias Tirana riigiarhiivis. Echternachi evangeliaar, ka codex aureus Epternacensis, umbes 1030.–1050. aastatel valminud ottode stiilis käsikiri, praegu Saksamaal Nürnbergis (Nürnberg, Germanisches Nationalmuseum, Hs. 156 142). Speyeri evangeliaar, ka codex aureus Escorialensis, üks tuntumaid ottode raamatukunsti näiteid, mis on valminud umbes 1043.–1046. aastatel ja asub tänapäeval Hispaanias Escorialis (Madrid, Escorial, Cod. Vitr. 17). codex aureus Gnesnensis, evangeliaar umbes aastast 1070, asub Poolas Gnieznos peapiiskopi arhiivis. codex aureus Pultoviensis, luksusköites perikoopide raamat umbes 1050. aastast, asub tänapäeval Poolas Krakovis (Muzeum Czartoryskich w Krakowie). codex argenteus codex purpureus
Budapesti Corvinuse ülikool

Corvinuse Budapesti ülikool (ungari keeles Budapesti Corvinus Egyetem) on ülikool Ungaris Budapestis. Ülikool asutati 1920. Ülikool on kandnud varem nime K. Marxi nimeline Majandusülikool. Ülikoolis õpib üle 14 000 üliõpilase. Koduleht
Oviston

Oviston on asula Lõuna-Aafrika Vabariigis Ida-Kapimaa provintsis Joe Gqabi ringkonnas Walter Sisulu vallas. Oviston asub Gariepi veehoidla lõunakaldal. Oviston asub Venterstadist 8 km põhja pool. Oviston on rajatud 1964. aastal tammiehitustööliste asulana. Lõuna-Aafrika Vabariigi 2011. aasta rahvaloenduse andmetel oli Ovistoni elanikest värvilisi 46,70%, valgeid 38,68% ja mustanahalisi aafriklasi 14,62%. Afrikaani keelt pidas emakeeleks 72,64% inimesi, inglise keelt 15,57%, koosa keelt 7,55% ja sotho keelt 2,20%. Oviston History of Gariepdam Photo gallery: A roadtrip to Gariep dam Farmer's Weekly, 11. märts 2016 https://census2011.adrianfrith.com/place/289001002
Ada grupp

Ada grupp (saksa keeles Ada-Gruppe, inglise keeles Ada School või Ada group) on rühm illustreeritud käsikirju, mis on saanud nime 790. aastast pärineva Ada käsikirja järgi ja mis koondab 8. ja 9. sajandil Karl Suure õukonnas Aachenis asutatud koolis loodud käsikirjalisi raamatuid. Nimi viitab sellele, et Ada käsikiri on olnud suurele osale järgnevatele käsikirjadele stiilieeskujuks ja tervel rühmal on olnud tähtis osa karolingide raamatumaali stiili kujunemisel. Käsikirjarühma ühendavateks joonteks on hilisantiigi arhitektuurielemendid ja ornamendid dekooris ning bütsantsi kunstile omane figuurikujutus. Ada gruppi kuuluvaiks loetakse järgmised käsikirjad: Godescalci perikoopideraamat Ada evangeliaar Saint-Martin-des-Champs' evangeliaar Dagulfi psalter Saint-Riquier' evangeliaar Londoni evangeliaar (British Library, Harley 2788, inglise keeles ka Harley codex aureus) Londoni evangeeliumifragment (British Library, Cotton Claudius B.V, f.132v) Saint Médardi evangeliaar Lorschi evangeliaar Vahel, toetudes sarnasele päritolukohale, loetakse Ada grupi hulka ka Viini kroonimisevangeliaar ja selle eeskuju järgivad käsikirjad. Godescalci perikoopideraamat. Majestas Domini Lorschi evangeliaar. Evangelist Markus Saint-Riquier' evangeliaar. Evangelist Matteus Soissonsi Saint-Médardi evangeliaar. Elu allikas Harley 2788. Luuka evangeeliumi algus Quoniam guidem Lorschi evangeliaar. Maiestas Domini V. Vaga. Üldine kunstiajalugu. 2007 http://www.tlu.ee/~pk4900/Tarbekas/tarbekunst/10.merovingid%20ja%20karolingid.pdf[alaline kõdulink]
Roberto I

Roberto I (9. juuli 1848 Firenze – 16. november 1907 Pianore) oli Parma hertsog alates 27. märtsist 1854 kuni 9. juunini 1859.
Ukraina Maja

Ukraina Maja on Kiievis asuv kongressikeskus. Hoone rajati aastatel 1978–1982. 20. juunil 2019 teatas president Volodõmõr Zelenskõi meeskond, et presidendi administratsioon plaanib kolida Bankova tänaval asuvast presidendi administratsiooni hoonest Euroopa väljakul asuvasse Ukraina Majja. АП решила переехать в Украинский дом и сменить название на Офис президента - Lb.ua, 20.06.2019 (vaadatud. 20.06.2019) Christopher Miller. Bye, Bye, Bankova: Like The President He Played On TV, Ukraine's Zelenskiy To Relocate His Administration - RFERL, 22.06.2019 13:52 GMT
Mount Fletcher

Mount Fletcher on linn Lõuna-Aafrika Vabariigis Ida-Kapimaa provintsis Joe Gqabi ringkonnas Elundini vallas. Mount Fletcher on asutatud 1882. aastal. Lõuna-Aafrika Vabariigi 2011. aasta rahvaloenduse andmetel oli Mount Fletcheri elanikest mustanahalisi aafriklasi 99,02%, India või Aasia päritolu inimesi 0,27%, värvilisi 0,14%, valgeid 0,04% ja teisi 0,52%. Koosa keelt pidas emakeeleks 62,41% inimesi, sotho keelt 32,22%, inglise keelt 1,79%, suulu keelt 0,83%, viipekeelt 0,79% ja afrikaani keelt 0,45%. Mount Fletcher South Africa https://census2011.adrianfrith.com/place/286074
Umzimkhulu

Umzimkhulu on linn Lõuna-Aafrika Vabariigis KwaZulu-Natali provintsis Harry Gwala ringkonnas, Umzimkhulu valla halduskeskus. Linn asub Mzimkulu jõe ääres. Umzimkhulu on saanud alguse 1884. aastal rajatud kaubapunktist. Lõuna-Aafrika Vabariigi 2011. aasta rahvaloenduse andmetel oli Umzimkhulu elanikest mustanahalisi aafriklasi 95,06%, värvilisi 3,55%, India või Aasia päritolu inimesi 0,48%, valgeid 0,02% ja teisi 0,89%. Suulu keelt pidas emakeeleks 47,25% inimesi, koosa keelt 41,50%, inglise keelt 5,46%, afrikaani keelt 1,30% ja ndebele keelt 1,12%. Umzimkulu route56.co.za https://census2011.adrianfrith.com/place/598114
Adamsi maakond (Mississippi)

Adamsi maakond (Adams County) on maakond Ameerika Ühendriikides Mississippi osariigis. Maakonna halduskeskus on Natchez. Maakond moodustati 1799. aastal. Elanike arv oli 2010. aasta rahvaloenduse järgi 32 297. Arvestuslik rahvaarvu muutus (1. juuli seisuga): 2020 United States Census, vaadatud 1.01.2022. County Population Totals and Components of Change: 2010-2018 United States Census Bureau (vaadatud 20. juunil 2019)
Alcorni maakond

Alcorni maakond (Alcorn County) on maakond Ameerika Ühendriikides Mississippi osariigis. Maakonna halduskeskus on Corinth. Maakond moodustati 1870. aastal. Elanike arv oli 2010. aasta rahvaloenduse järgi 37 057. Arvestuslik rahvaarvu muutus (1. juuli seisuga): 2020 United States Census, vaadatud 1.01.2022. County Population Totals and Components of Change: 2010-2018 United States Census Bureau (vaadatud 20. juunil 2019)
Amite'i maakond

Amite'i maakond (Amite County) on maakond Ameerika Ühendriikides Mississippi osariigis. Maakonna halduskeskus on Liberty. Maakond moodustati 1809. aastal. Elanike arv oli 2010. aasta rahvaloenduse järgi 13 131. Arvestuslik rahvaarvu muutus (1. juuli seisuga): 2020 United States Census, vaadatud 1.01.2022. County Population Totals and Components of Change: 2010-2018 United States Census Bureau (vaadatud 20. juunil 2019)